GP3 serija

GP3 serija (GP3 Series, sutr. GP3) – vienviečių atvirų ratų automobilių lenktynių čempionatas, startavęs 2010 m. kaip GP2 serijos lenktynininkų šaltinis, pristatytas GP2 organizatoriaus Bruno Michel. Planuojama, jog biudžetas sieks 600 000 eurų per metus.

Čempionate dalyvauja 10 komandų, turinčių po 3 lenktynininkus.

 Automobilis 

Čempionate visos komandos naudoja standartizuotą lenktynių automobilį. Jis turi Dallara sukurtą važiuoklę, 4 cilindrų 2 l ir 280 AG „Renault“ variklį, 6 greičių išilginę nuoseklią „Hewland“ gamybos pavarų dėžę, „Brembo“ stabdžius, o padangas čempionatui tiekia „Pirelli“ (po 3 komplektus savaitgaliui). Automobilis savo charakteristikomis ir eksploatacinėmis savybėmis lenkia naudojamus Formulėje 3.

 Lenktynių savaitgalis 

GP3 serija vyksta GP2 serijos savaitgalių metu Europoje. Penktadienį vyksta 30 minučių trukmės praktiniai važiavimai ir 30 min. trukmės kvalifikacija, kurioje nustatomos pirmų lenktynių lenktynininkų starto pozicijos. Šeštadienį vyksta 28 minučių ir plius 1 rato trukmės lenktynės. Sekmadienį vyksta antros tokios pačios trukmės lenktynės, kurių starto pozicijos nustatomos tokia tvarka: šeštadienio lenktynėse pirmas aštuonias vietas užėmę lenktynininkai išdėstomi atvirkščia tvarka (pirmas startuoja aštuntas, antras – septintas, trečias – šeštas ir t. t.), o likę nuo devintos vietos – taip, kaip finišavo. Lenktynių metu sustojimai neprivalomi.

 Taškų sistema 

 2010–2011 
2010–2011 m. taškų sistema buvo tokia.

  Pirmų lentynių pole pozicija  Pirmos lenktynės   Antros lenktynės  Greičiausias ratas kiekvienose lenktynėse*   1   2   3   4   5   6   7   8   1   2   3   4   5   6  2 10 8 6 5 4 3 2 1 6 5 4 3 2 1 1
 Kad būtų įskaitytas greičiausias raštas, lenktynininkas turi būti startavęs iš savo starto pozicijos ir atvažiuoti pirmame dešimtuke.

Jei rungtynės sustabdomos ir negali būti tęsiamos, taškai neskiriami, jei lenktynių lyderis nenuvažiavo dviejų ratų. Jei lyderis nuvažiavau daugiau, kaip 2 ratus, bet mažiau, kaip 75 % distancijos, skiriama pusė taškų. Visi taškai skiriami įveikus daugiau, kaip 75 % lenktynių distancijos.

 Nuo 2012 m. 
Nuo 2012 m. taškų sistema buvo pritaikyta pagal visus aukštesnio lygio čempionatus – Formulę 1, Formulę 2 ir kitus.

 Pirmos lenktynės  1   2   3   4   5   6   7   8   9   10  25 18 15 12 10 8 6 4 2 1

 Antros lenktynės  1   2   3   4   5   6   7   8  15 12 10 8 6 4 2 1

 Pole pozicija – 4 taškai;
 Greičiausias ratas – 2 taškai kiekvienose lenktynėse;
 Greičiausio rato savininkas turi nuvažiuot 90 % lenktynių ir finišuoti dešimtuke.

 Čempionai 

SezonasČempionasAntra vietaTrečia vietaKomanda čempionė 2010  Esteban Gutiérrez  Robert Wickens  Nico Müller  ART Grand Prix 2011  Valtteri Bottas  James Calado  Nigel Melker  Lotus ART 2012  Mitch Evans  Daniel Abt  António Félix da Costa  Lotus GP 2013  Daniil Kvyat  Facu Regalia  Conor Daly  ART Grand Prix

 Taip pat skaitykite 

 GP2 serija
 GP2 Azijos serija
 Formulė 1
 Formulė 2
 Formulė 3
 Formulė 3000

 Šaltiniai 

 Nuorodos 
 Oficiali čempionato svetainė 

Kategorija:Lenktyninių formulių sportas